Diari Oficial de la Generalitat Valenciana


Sumari del DOGV 5554, del 12-07-2007 (2007/8915)

Notificació de la Resolució del recurs d'alçada, referència interna R-305/2006 a Eusebio Sanz Melero.
-----------------------------------------------------------------------------------------------------

### Dades del document

Número de DOGV
:   5554

Data del DOGV
:   12-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8915


Data del document
:   02-03-2007

Organisme emissor
:   Conselleria de Territori i Habitatge

Tipus de document
:   Edicte

Notificació de la Resolució del recurs d'alçada, referència interna R-305/2006 a Eusebio Sanz Melero. [2007/8915]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. Eusebio Sanz Melero, c/ Manfred Montfort, núm. 10-22a (46753 Catarroja) la resolució del recurs d'alçada amb el número de referència interna R-305/2006.  
RESOLUCIÓ  
Després d'examinar el recurs d'alçada formulat pel Sr. Eusebio Sanz Melero, contra la resolució denegatòria del visat de contracte i del finançament qualificat per a l'adquisició d'un habitatge existent (VEX 217) relatiu a l'expedient núm. 46/1T/4181/2005/94.  
ANTECEDENTS DE FET  
Primer. El Sr. Eusebio Sanz Melero, adquirent de l'habitatge situat a Catarroja (València), en el carrer Manfred Montfort, número 10, pis quart, porta 22a, mitjançant escriptura de compravenda de data 26 de maig de 2005, va presentar en el Servei Territorial d'Habitatge i Projectes Urbans de València el dia 22 de setembre de 2005 la sol·licitud de visat i finançament qualificat per a l'adquisició de l'esmentat habitatge.   
Segon. A la vista de la documentació que es troba en poder de l'expedient, i per raó del que disposa l'article 24 en relació amb l'article 7 del Reial decret 1/2002, d'11 de gener, i en els articles 5.3 i 12.1 del Decret 92/2002, de 30 de maig, del Govern Valencià, el cap del Servei Territorial en data 4 de maig de 2006 dicta una resolució denegatòria del visat i el finançament qualificat, en quedar acreditat que el preu de compravenda de l'immoble objecte de les ajudes, per un import de 75.000,00 euros, supera el preu màxim de venda de l'habitatge, que és de 73.888,60 euros.   
Tercer. Contra l'esmentada resolució interposa recurs d'alçada dins del termini i la forma escaient el Sr. Eusebio Sanz Melero, amb les al·legacions que consten en aquest, i que es donen per reproduïdes a fi de la brevetat.   
FONAMENTS DE DRET  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que establix el Decret 137/2006, de 29 de setembre, del Consell (DOGV núm. 5359 de 3 d'octubre de 2006).  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
III. Segons establix l'article 24 del Reial decret 1/2002, d'11 de gener, el preu màxim de venda per metre quadrat útil dels habitatges existents, serà l'establit amb caràcter general per la comunitat autònoma o les ciutats de Ceuta i Melilla per als habitatges de nova construcció, qualificats o declarats provisionalment com a protegits, i per als garatges i trasters, en la mateixa localitat, en el moment en què tinga lloc el contracte d'opció de compra o compravenda visat per l'òrgan administratiu competent.  
IV. L'article 7 del Reial decret 1/2002, d'11 de gener, establix el preu bàsic a nivell nacional per metre quadrat de superfície útil, que servirà com a referència per a la determinació del preu màxim de venda i renda dels habitatges acollits a les mesures de finançament qualificat del citat reial decret.  
Les comunitats autònomes i les ciutats de Ceuta i Melilla poden, segons la seua mateixa normativa, fixar les quanties màximes dels preus de venda.   
El Consell de Ministres acordarà per als anys 2002, 2003 i 2004 la quantia del preu bàsic, tenint en compte l'evolució del Pla d'habitatge 2002-2005.   
V. Segons disposa l'article 12.1, en relació amb l'article 5.3 del Decret 92/2002, de 30 de maig, del Govern Valencià, es considera mòdul de venda per metre quadrat de superfície útil per als habitatges existents, el resultat de multiplicar el preu bàsic a nivell nacional establit en el Reial decret 1/2002, d'11 de gener, amb les actualitzacions d'aquest que si és el cas corresponguen, aplicable en el moment de la data en què es duga a terme la compravenda, pel valor de coeficient de zona que corresponga, el qual es determina en la taula que descriu el mateix article 12.1 de l'esmentat Decret 92/2002.   
VI. En el cas que ens ocupa, revisada la documentació que es troba en poder de l'expedient, es comprova que en l'escriptura de compravenda de data 26 de maig de 2005 consta com a preu de l'habitatge la quantitat de 75.000,00 euros, preu que excedix el preu màxim de l'habitatge, que és de 73.888,60 euros; l'esmentat preu màxim de l'habitatge resulta de multiplicar el preu bàsic vigent en el moment de la compravenda, que és 695,19 euros, pel coeficient de zona de la localitat de Catarroja en la data de sol·licitud de visat i finançament qualificat, que és 1,45, i el seu resultat (1.008,03), multiplicat per la superfície útil de l'habitatge que figura en l'escriptura de compravenda, que és de 73,30 metres quadrats.  
VII. Segons disposa l'article 4 del Reial decret 3148/1978, de 10 de novembre, pel qual es desenvolupa el Reial decret llei 31/1978, de 31 d'octubre, sobre política d'habitatge, s'entén per superfície útil la del sòl de l'habitatge, tancat pel perímetre definit per la cara interior dels seus tancaments amb l'exterior o amb altres habitatges o locals de qualsevol ús.  
Així mateix, inclourà la mitat de la superfície de sòl dels espais exteriors d'ús privatiu de l'habitatge, com ara terrasses, miradors, estenedors o altres, fins a un màxim del 10 per 100 de la superfície útil tancada.   
VIII. Al·lega el recurrent que la superfície útil del seu habitatge no és de 73,30 metres quadrats, sinó superior, de 76,09 metres quadrats segons certificat emés per arquitecte tècnic i visat pel col·legi professional corresponent, o de 74,46 metres quadrats d'acord amb el que disposa l'esmentat article 4 del Reial decret 3148/1978; al·lega que descomptant la superfície útil establida en el certificat aportat, 76,09, quantitat corresponent a les terrasses, que és 3,25 metres, queden 72,84 metres, i sumant el 50 per 100 de la superfície de les terrasses (1,625), dóna una superfície útil de 74,46 i un preu màxim de venda de l'habitatge de 75.057,91 euros, quantitat superior al preu real, que és 75.000,00 euros.   
IX. Arribats a aquest punt, cal determinar quina superfície es considera la correcta, si l'establida pel certificat emés per l'arquitecte tècnic, visat pel col·legi professional corresponent, o bé l'establida en l'escriptura de compravenda, que deriva de la inscripció registral.   
La veritat és que en l'escriptura de compravenda i en el Registre de la Propietat s'establix una superfície de 73,30, però sense especificar si es tracta de metres útils o construïts, i no obstant això, en la qualificació definitiva d'habitatges de protecció oficial de data 13 d'octubre del 1977, s'establix una superfície útil de 72,61 metres quadrats, i construïda de 89,58 metres quadrats.   
Davant de la disparitat de mesuraments, aquest òrgan entén adequat a dret que cal entendre com a correcte el mesurament realitzat més recentment, que no és una altre que l'aportat pel recurrent; d'aquest mesurament, computat d'acord amb el que disposa l'article 4 del Reial decret 3148/1978, resulta una superfície útil de 74,46 metres quadrats, que multiplicada pel mòdul de venda aplicable, dóna un preu màxim de venda de 75.057,91 euros, quantitat superior al preu real, que és de 75.000,00 euros, per la qual cosa s'estima el recurs d'alçada interposat.   
VISTOS la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, RESOLC:  
ESTIMAR el recurs d'alçada formulat pel Sr. Eusebio Sanz Melero contra la resolució del Servei Territorial d'Habitatge i Projectes Urbans de València, de data 4 de maig de 2006, que queda revocada.   
Contra la present resolució que posa fi a la via administrativa, es pot interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 2 de març de 2007.- El director general d'Habitatge i Projectes Urbans: Bernabé Bueno Miralles.